बोलीं- मैं उन लोगों में से नहीं हूं, अच्छी स्क्रिप्ट मिली तो जरूर करूंगी
Bollywood Actress Shehnaaz Gill Says Punjabi Film Industry Had Cut Her Off. एक्ट्रेस और सिंगर शहनाज गिल इन दिनों फिल्म ‘किसी का भाई किसी की जान’ को लेकर बेहद सुर्खियों में हैं। इस बीच मीडिया को दिए इंटरव्यू में शहनाज ने बताया कि वो पंजाबी फिल्म इंडस्ट्री में काम जारी रखना चाहती हैं।
एक्ट्रेस और सिंगर शहनाज गिल इन दिनों फिल्म ‘किसी का भाई किसी की जान’ को लेकर बेहद सुर्खियों में हैं। इस बीच मीडिया को दिए इंटरव्यू में शहनाज ने बताया कि वो पंजाबी फिल्म इंडस्ट्री में काम जारी रखना चाहती हैं। बीते दिनों फिल्म ‘किसी का भाई किसी की जान’ के प्रमोशन के दौरान शहनाज ने यह खुलासा किया था पंजाबी फिल्म इंडस्ट्री में उन्हें साइडलाइन कर दिया गया था।
शहनाज ने बताई पंजाबी फिल्में करने की वजह 
सिद्धार्थ कानन को दिए इंटरव्यू में शहनाज ने कहा था- ‘मुझे पूरी तरह से साइड कर दिया था। मेकर्स ने फिल्म के प्रीमियर पर मेरे अलावा टीम के सभी को बुलाया था। मैं इस बात को सुनकर बहुत रोई थी।’
न्यूज़18 को दिए इंटरव्यू में शहनाज ने बताया कि भले ही इंडस्ट्री ने उन्हें साइड लाइन कर दिया होगा। लेकिन अगर उन्हें काम करने का मौका मिला, तो वो जरूर पंजाबी फिल्मों में काम करना चाहेंगी। शहनाज ने कहा- ‘जरूर काम करना चाहूंगी। मैं उन लोगों में से नहीं हूं। मेरे लिए सबसे ज्यादा जरूरी एक अच्छी स्क्रिप्ट है।’
सिंगिंग में करियर नहीं बनाना चाहती शहनाज, बोलीं- मुझे एक्टिंग करना है
फिल्मों के अलावा शहनाज ने म्यूजिक इंडस्ट्री में भी नाम कमाया है। शहनाज मानती हैं कि म्यूजिक से उन्हें प्यार है, लेकिन वो अभी प्रोफेशनल सिंगर नहीं बनना चाहती हैं। उनका फोकस अभी एक्टिंग पर है। शहनाज ने कहा- म्यूजिक मेरे लिए एक शौक की तरह है। मैं प्रोफेशनल तौर पर नहीं गाती है। मुझे पता है कि अगर मैं मेहनत करूंगी तो एक प्रोफेशनल सिंगर भी बन सकती हूं। लेकिन अभी मैं एक्टिंग करना चाहती हूं। ​​​​​​​
मैं अभी तक अपने आपको ब्रांड नहीं मानती- शहनाज 
करियर के बारे में बात करते हुए शहनाज ने कहा- ‘मेरे पास आज जो कुछ है शायद वो मेरे फैंस और मेरे लिए उनके प्यार के कारण है। ये कहकर मुझे लगता है कि मैं अभी तक अपनी आंखों में एक ब्रांड नहीं हूं। मैं अभी अपने करियर में काम करना जारी रखना चाहती हूं और लाइफ टाइम अच्छे-अच्छे प्रोजेक्ट्स का हिस्सा रहना चाहती हूं।’